text: الليموناضة اللذيذة
text: #000003
text: · تنظف حبات الليمون جيدا تحت الماء باستخدام فرشاة , ثم تبشر حبات الليمون .
text: #000006
text: · يعصر الليمون ثم تقاس كميته , لكل كوب من عصير الليمون يحتاج لكوب من السكر أو أقل بقليل من كوب حسب الرغبة .
text: #000007
text: · يرش جزء من السكر على بشر الليمون و يترك لمدة 10 دقائق ثم يدعك بلطف لاستخلاص كل النكهة الموجودة فيه .
text: #000008
text: · يمزج السكر و البشر و عصير الليمون و يحرك الكل جيداً حتى يذوب كل السكر , يصفى مزيج الليمون للتخلص من بشر الليمون , أصبح مركز الليمون جاهز , يمكن تعبئته في هذه المرحلة بمرطبانات زجاجية و الاحتفاظ به في الفريزر .
text: #000009
text: · عند الاستخدام يمزج كل كوب من مركز الليمون بثلاثة أو أربعة أكواب من الماء المثلج حسب الذوق و يصب في ابريق و يزين الابريق بشرائح الليمون و مكعبات الثلج و يقدم .
text: #000010
text: وصفات تانية ممكن تعجبك
text: #000011
text: هاي منى : من يومين جهزت هالعصير ومبارح إجاني ضيوف وقدمتلهن إيا مع التلج المجروش وكان عندي عصير فراولة فريش حطيت التنين مشان اللي بدو فراولة واللي بدو ليمونادة الكل أخد ليمونادة والفراولة المسكينة طلت متل ما هي وجوزي ما كان دايق العصير قبل ما أجو الضيوف وما شفتو بعد ما داقو لحتى راحو وقلي شو هالعصير الجنان طيب كتير ليش حرمتيني هالشغلات الطيبة لأنو هو بيموت بشي أسمو عصير ليمون وخاصة الفريش قلتلو هدول روائع لقمة طيبة قلي كل شي من هون وهيك رح تعملي من لقمة طيبة رح أكلو من غير خوف ووحدة من الضيوف قالتي العصير حاطة فيه قشر الليمون قلتلها شاطرة وعطيتها الطريقة مشكورة كتير بالنيابة عني وعن كل اللي حبو العصير
text: #000013
text: على فكرة اختيار موفق للضيافة , انا باخر جمعة عندي قدمت متل هل الفكرة , عصير برتقال و عصير فراولة و عصير كيوي و الصينية طلع منظرها بيعقد و الضيوف انقسموا قسمين , الصبايا و الجيل الجديد طار عقلهم على الكيوي و الأكبر اختار ما بين البرتقال و الفراولة
text: #000015
text: مرحبا حبيبتي منى كيفك ان شاء الله تكوني منيحه . بدي اطلب منك طلب ، بالصيف لما كنت بسوريه دقت عصير اسمه السوربييه هو ليمون و نعناع هيك شي بس مابعرف بالظبط كيف بيتحضر ياريت فيكي تجيبيلي الطريقه ازا ممكن و بكون اللك من الشاكرين .
text: #000016
text: يسلمو ايديكي بس هي بنقول عنا بحلب عليها شراب.
  اللموندة اسرع واخف ومنعشة اكتر وهي كالتالي :ليمونتان 4ملاعق سكر (او حسب الرغبة)ولتر ماء
  الطريقة:يغسل الليمون ويقشرنصفه ويترك نصفه ويقسم ثم يوضع في الخلاط مع السكر ونصف الماء ويخلط دقيقة ثم يصفى (بمصفى خشنة ان اردت ان يظهراللب )ويعاد الليمون وباقي الماء ويخلط ويصفى (ممكن تحطي كمان كم حبة نعنع وتخلطيها معهم)وبالهناء والعافية جربو وادعولي
text: #000017
text: حبيبة البي شكرا اللك بس يلي عمقول عنه انا كتيير لونه اخضر شكله فيه كتير نعناع مابعرف على كل رح جربه و اقللك شكرا اللك مره تانيه .
text: #000018
text: هلا اختي ام ريم
  ان شاء الله بجرب طريقتك و بخبرك , باين عليها منعشة , يا ترى القشر الابيض لليمون ما رح يعطينا مرار ؟
text: #000021
text: كيفك ي احلى منى بالعالم كله ربنا يسلم دياتك يا عسل ...سؤالي كيف بنبشر الليمون ؟؟ مش فاهمه شو يعني بشر ؟ :eek :eek صرت شايفه هالكلمه بكتير وصفات ..بشر الليمون بشر البرتقال :sigh :sigh ما تضحكي :cry عن جد مش فاهمه ! يعني بنبشر القشره ؟؟ :roll والله بحبك يا منى !
text: #000022
text: تحبك العافية حبيبتي هلا فيك نورتينا و شرفتينا في بيتك النتي
text: #000023
text: منجيب الليمون أو البرتقال و نغسله كتررر و نفركه بليفة خاصة بالخضار منيح لحتى نتاكد انه نضف , نجففه .
text: #000024
text: نجيب مبشرة و نحك الليمونة بطرفها الخشن لحتى يطلع معنا الجزء الاصفر على شكل نقاط ناعمة كتير و الي هي البشر و بس , الجزء الابيض فيه مرار ما بدنا يختلط مع البشر الاصفر الي فيه كل اللذة و الطعم :zzz
text: #000025